**A N D M E V A H E T U S L E P I N G**

**(Sõlmiv amet)*,* mida esindab põhimääruse alusel (Ameti juht) ja (Teine amet, KOV või ettevõte), mida esindab põhikirja alusel, (Kes) (Nimi) (edaspidi ka vastavalt pool või koos pooled) sõlmisid alljärgneva kokkuleppe (edaspidi leping):**

1. **MÕISTED**
   1. **Andmed** – isikuandmed ja muud andmed.
   2. **Andmesaaja** – (Sõlmiv amet), kes saab juurdepääsu teise poole andmekogule.
   3. **Andmeandja** – (Teine amet), kes annab juurdepääsu oma andmekogu(de)le või rakendustele.
   4. **Päring** – teenuse osutamiseks kokkulepitud väljundandmehulgad või registreeritud kasutajate ligipääs süsteemi. Üheks päringuks loetakse sisendandmehulga alusel andmete otsimist võimaldava funktsiooni rakendamist ja väljundandmehulga tagastamist, sõltumata tagastatavate andmehulkade arvust.
   5. **Teenus** - andmeandja andmekogust andmete väljastamine ja andmesaaja poolt andmete töötlemine lepingus toodud tingimustel ja korras.
   6. **Teenuse kasutaja** - andmesaajalt andmetele juurdepääsu volituse saanud ametnik, kellel on vajalik andmesubjekti isikuandmete töötlemine vahetult seadusega pandud ülesannete täitmiseks ning kellele on väljastatud teenuse kasutamiseks õigused.
   7. **Teade** – lepingust tulenevate ülesannete täitmiseks vajalik vormikohane teave, mille edastamist poolte vahel peetakse vajalikuks.
   8. **Rike** – teenuse eesmärgipärast kasutamist mittevõimaldav olukord.
   9. **Turvaintsident** – situatsioon, kus infosüsteemi ja/või infosüsteemis töödeldava informatsiooni konfidentsiaalsust, terviklikkust ja käideldavust rikutakse, mh kui süsteemi on üritatud volitamata kasutada, nii edukalt kui ebaedukalt.
   10. **Konfidentsiaalne teave** – lepingu täitmisel väljastatavad andmed, teenuse kasutamiseks kasutatavad infotehnoloogilised lahendused ning muu teave, mille avalikuks tulek võiks kahjustada poole huve või mille avalikustamine ei ole kooskõlas isikuandmete kaitse nõuetega.
   11. **Tööaeg** – esmaspäev kuni neljapäev kell 08.00-16.45 ja reede kell 08.00-15.30.
2. **LEPINGU EESMÄRK JA OBJEKT**
   1. Lepingu eesmärk on võimaldada andmesaajale juurdepääs andmeandja andmekogudele või rakendustele, kui andmetele juurdepääs on vajalik seadusega pandud ülesannete täitmiseks.
   2. Andmesaaja töötleb punktis 2.5 kirjeldatud andmeid \_\_(Millise seaduse alusel?)\_\_. Muudel eesmärkidel andmete töötlemine ei ole lubatud.
   3. Andmeandja teeb andmesaajale kättesaadavaks järgmised andmekogud või rakendused:
      1. Andmeandja \_\_\_\_\_ süsteem „xxxx“, mis on juurdepääsetav aadressilt <https://xxxx.xxx> või andmed edastatakse andmesaaja aadressile, perioodiga\_\_\_\_
   4. Teenuse tööpõhimõte (kirjelda õige juht):
      1. Lepingu sõlmimisel avab andmeandja andmesaaja nimelistele kasutajatele ligipääsu punktis 2.3.1 nimetatud andmekogule või rakendusele.
      2. Andmesaaja edastab punktis 3.1 toodud teenuse kasutaja(te) kasutajaandmed.
      3. Päring kontrollib, kas registreeritud teenuse kasutajad eksisteerivad ning kui need puuduvad või on vigased, siis tagastatakse päringutulemuses vastavasisuline veateade.
   5. Teenuse väljundandmed tehakse andmesaajale kättesaadavaks läbi andmeandja aruandlussüsteemi „XXXX“ aruannete, mis tagavad andmesaajale andmete kättesaadavuse vähemalt alljärgnevas andmekooseisus:
      1. Andmekooseis 1, ärikirjeldus
      2. Andmekooseis 2, ärikirjeldus
      3. Andmekoosseis:

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

* 1. Koormusnõuded:
     1. Andmesaaja poolt tarbitava teenuste maht ei tohi häirida andmeandja andmekogude ja rakenduste tööd.
     2. Andmeandjal on õigus piirata jõudluse probleemide tekkimisel teenuste mahtu, teatades sellest esimesel võimalusel andmesaaja kontaktisikut.
     3. Teenuste mahu mittesobivusel andmeandja tehniliste tingimuste ja koormusega sõlmitakse lepingu lisa teenuste mahu muutmiseks.
  2. Kättesaadavusnõuded:
     1. Teenuste kasutamise tippaeg on tööpäeviti 09:00 – 16:00.

1. **TEENUSE OSUTAMINE JA KASUTAMINE**
   1. Andmekogule või rakendusele juurdepääsu saamiseks esitab andmesaaja kontohalduse kontaktilt taotluse (teenuse kasutamiseks).
   2. Teenust osutatakse Andmeandja andmekogule või rakendusele nimeliste kasutajate ligipääsuga.
   3. Andmeandja pakub teenust viisil, mis võimaldab andmesaaja poolt teenuse kasutamise digitaalse arvestuse pidamise ja järelevalve teostamise võimaluse.
   4. Andmeandja võib keelduda teenuse osutamisest põhjendatud kahtluse korral teenuse kasutaja volitustes, teenuse kasutamise seaduslikkuses või kui teenuse kasutamine ei vasta lepingus kokkulepitud nõuetele.
   5. Andmeid, mille õigsust on vaidlustatud, ei ole andmesaajale kättesaadavad seni kuni andmete õigsus on kindlaks tehtud või õiged andmed on välja selgitatud.
2. **LOGIDE TÖÖTLEMINE**
   1. Andmeandja logid peavad võimaldama tuvastada lubatavaid ja lubamatuid andmekogu või rakenduse poole pöördumisi või pöörduskatseid, nende täpset aega ja lähtekohta. Sisaldades muuhulgas järgnevaid andmeid:
      1. isiku, kellele andmeid väljastati, kasutajanimi;
      2. väljastatud andmete koosseis;
      3. andmete väljastamise aeg.
   2. Andmeandja kontrollib logisid isikuandmete kaitse seadusest- ja teistest õigusaktidest tulenevate nõuete tagamiseks ja tagab logide muutmatuse.
   3. Logisid säilitatakse 2 aastat, kui ei ole kokku lepitud teisiti.
   4. Pärast säilitustähtaja möödumist logid hävitatakse.
3. **TEENUSE KASUTAJAD**
   1. Andmesaaja tagab, et teenust kasutavad ainult selleks volitatud ja vastava koolituse saanud teenuse kasutajad, kellele on see vahetult vajalik neile pandud tööülesannete täitmiseks.
   2. Andmesaaja vastutab kasutajate juurdepääsuõiguste halduse eest.
   3. Andmesaaja on kohustatud enne volituste andmist teenuse kasutajale tutvustama teenuse kasutamist puudutavaid õigusi ja kohustusi. Andmesaaja on kohustatud tagama, et kõikidel teenuse kasutajatel on piisavad teadmised isikuandmete töötlemise nõuetest ning neil on konfidentsiaalsuskohustus, mis jääb kehtima ka pärast teenistusest vabastamist või lepingu lõppemist.
   4. Teenuse kasutajale luuakse taotluse alusel kasutajakonto, mis on seotud ametniku identiteediga (nimi, isikukood, e-posti aadress).
   5. Andmesaaja vastutab teenuse kasutaja tegevuse õiguspärasuse eest ja mitteõiguspärasest tegevusest põhjustatud kahjude eest.
   6. Andmeandjal on õigus teostada järelevalvet teenuse kasutajate poolt teenuse kasutamise üle ja esitada andmesaajale järelpärimisi teenuse kasutamise õiguspärasuse (sh andmeturbe, andmete töötlemise eesmärgipärasuse jne) kohta.
4. **VÄLJASTATUD ANDMETE KAITSE**
   1. Andmete kättesaadavaks tegemisel andmeandja poolt tekib andmesaajal kohustus tagada andmete turvalisus sh kohustub andmesaaja täitma isikuandmete töötlemisel kõiki andmete kaitset reguleerivates õigusaktides sätestatud nõudeid.
   2. Andmesaaja ei tohi andmeid töödelda muudel eesmärkidel, kui talle seadusega pandud ülesannete täitmiseks.
   3. Turvaintsidendist, isikuandmete töötlemise rikkumisest või selle kahtlusest, teadasaamisest või avastamisest teavitab andmeandja andmesaajat viivitamatult e-posti aadressil e-post@amet.ee
   4. Andmesaaja on kohustatud teostama järelevalvet teenuse kasutajate tegevuse üle teenuse kasutamisel ja andmete töötlemisel (eelkõige päringute põhjendatuse ja eesmärgipärasuse üle).
   5. Andmesaaja on kohustatud omapoolsete tehniliste ja organisatsiooniliste vahenditega ära hoidma juhuslikke ja tahtlikke teenuse kasutamist takistavaid ründeid (*Denial of Service Attack*) ja koormusrünnete toimumist andmeandja andmekogudele, mis võivad toimuda seoses lepingus toodud teenuse osutamise ja kasutamisega.
   6. Kui teenuse kasutamisel on tekkinud turvaintsident, jätab andmeandja endale õiguse teenuse osutamine ühepoolselt katkestada kuni turvaintsidendi lahendamiseni. Andmeandja edastab vastava informatsiooni esimesel võimalusel enne teenuse katkestamist kontaktisikule.
   7. Andmesaaja ei edasta ega anna muul viisil üle vastuvõetud andmeid kolmandatele isikutele, v.a seadusest tulenevate ülesannete täitmiseks. Andmesaajal on keelatud sõlmida kolmandate isikutega lepinguid andmete töötlemiseks, loovutamiseks või muul viisil edasi andmiseks kolmandatele isikutele.
   8. Juhul kui andmesubjekt, kelle isikuandmeid on andmesaaja töödelnud, pöördub andmeandja poole saamaks infot tema kohta käivate isikuandmete töötlemise kohta, edastab andmeandja päringu andmesaajale. Andmesaaja vastutab andmesubjekti päringule vastamise eest.
5. **KONFIDENTSIAALNE TEAVE**
   1. Konfidentsiaalse teabe hoidmise nõude rikkumine ei ole õigusaktides ettenähtud juhtudel lepingut puudutava informatsiooni sealhulgas lepingu täitmisel väljastatud andmete avaldamine selleks õigustatud riigi- ja valitsusasutusele või muule juriidilisele või füüsilisele isikule.
   2. Andmesaaja on kohustatud hoidma konfidentsiaalse teabena neile teadaolevaid materjale ja teadmisi, mis õigusaktidest tulenevalt või poolte kokkuleppel loetakse konfidentsiaalseks teabeks või mis on oletatavasti sellised, samuti hoiduma neid kasutamast muul otstarbel kui lepingus sätestatud eesmärkidel.
   3. Andmesaaja peab viivitamatult lõpetama konfidentsiaalset teavet sisaldava materjali ja teabe kasutamise ja, kui ei ole eraldi kokku lepitud materjali tagastamises, hävitama kõnealuse materjali kõikide sellest tehtud koopiatega kui leping lõppeb või kui pool ei kasuta kõnealust materjali enam lepingus toodud eesmärgil.
   4. Konfidentsiaalse teabe hoidmise nõue on tähtajatu.
6. **TEATED**
   1. Pooltevahelised lepinguga seotud teated peavad olema edastatud vähemalt kirjalikku taasesitamist võimaldavas vormis lepingus määratletud kontaktaadressidel vastavatele kontaktisikutele.
   2. Teade loetakse kätteantuks e-kirja saatmise kuupäevast või kui teade on üle antud allkirja vastu või saadetud postiasutuse poolt tähitud kirjaga teise poole poolt näidatud aadressil ja postitamisest on möödunud 5 (viis) kalendripäeva.
   3. Kontaktandmete muutusest on pool kohustatud koheselt informeerima teist poolt. Juhul, kui pool on lepingu kehtivuse aja jooksul muutnud oma aadressi ning ei ole sellest teist poolt vähemalt kirjalikku taasesitamist võimaldavas vormis informeerinud, loetakse teade poole poolt kättesaaduks, kui see on saadetud lepingus märgitud aadressile.
7. **MUUD TINGIMUSED**
   1. Pooled kannavad iseseisvalt kulud teenuse osutamiseks ja kasutamiseks vajaliku tehnilise lahenduse loomiseks, hooldamiseks ning andmekaitse nõuete, organisatsiooniliste, füüsiliste ja infotehniliste turvameetmete järgimiseks.
   2. Väljaspool tööaega tagavad pooled võimalusel riketele reageerimise ja nende kõrvaldamise.
   3. Pooled vastutavad rikete kõrvaldamise eest oma vastutusala piires.
   4. Pooled ei vastuta viivituste ja rikete eest, mis tulenevad nende mõjualast väljaspool olevast tegurist, mida pooled ei suuda ennetada ja mille tagajärgi pool ei oleks saanud vältida või ära hoida.
   5. Pooled ei vastuta kolmandate isikute poolt osutatavate teenuste, sh infosüsteemide andmevahetuse, sideliinide rikete, telefoniside katkestuste ja muude pooltest mitteolenevate takistuste eest.
8. **KONTAKTISIKUD**
   1. (Andmete saaja) kontaktisik on \_\_\_\_\_\_\_\_, tel. \_\_\_\_\_\_\_, e-post:\_\_\_\_\_\_\_\_.
   2. (Ameti) kontohalduse kontakt on IT-maja e-post
   3. (Ameti) kontaktisik on\_\_\_\_\_\_\_\_\_, tel \_\_\_\_\_\_\_\_\_, e-post:\_\_\_\_\_\_\_\_\_\_
   4. Kontaktisiku muutmisest teavitavad pooled teineteist hiljemalt 5 tööpäeva jooksul.
   5. Pooled määravad iga andmekogu osas kontaktisikud või kontaktandmed, mis tuuakse ära vastavas lepingu lisas või edastatakse teineteisele punktis 10.1. või 10.2. toodud e-posti aadressil 5 tööpäeva jooksul lepingu allkirjastamisest arvates.
9. **LÕPPSÄTTED**
   1. Leping jõustub hetkest, mil pooled on lepingu allkirjastanud ja kehtib tähtajatult.
   2. Juhul, kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
   3. Lepingu täitmisel tekkivad vaidlused lahendavad pooled läbirääkimiste teel.
   4. Leping tühistab kõik varasemad poolte vahelised suulised ja kirjalikud kokkulepped, mis puudutavad käesoleva lepinguga või selle lisadega ettenähtud teenuseid.
10. **POOLTE REKVISIIDID**

**------------------------------- --------------------------**